CELEX: 62014TB0001
Language: hu
Date: 2014-03-07 00:00:00
Title: T-1/14. R. sz. ügy: A Törvényszék elnökének 2014. március 7-i végzése – Aluminios Cortizo et Cortizo Cartera kontra Európai Bizottság ( „Ideiglenes intézkedés iránti kérelem  — Állami támogatások  — A spanyol hatóságok által bizonyos gazdasági érdekcsoportok [GIE] és befektetőik javára nyújtott támogatás  — Hajók vásárlására irányuló bizonyos pénzügyi lízingmegállapodásokra alkalmazandó adórendszer (spanyol adólízingrendszer)  — A végrehajtás felfüggesztése iránti kérelem  — Alaki követelmények megsértése  — Elfogadhatatlanság” )

5.5.2014   
            
            
               HU
            
            
               Az Európai Unió Hivatalos Lapja
            
            
               C 135/40
            
         A Törvényszék elnökének 2014. március 7-i végzése – Aluminios Cortizo et Cortizo Cartera kontra Európai Bizottság
   (T-1/14. R. sz. ügy)
   ((„Ideiglenes intézkedés iránti kérelem - Állami támogatások - A spanyol hatóságok által bizonyos gazdasági érdekcsoportok [GIE] és befektetőik javára nyújtott támogatás - Hajók vásárlására irányuló bizonyos pénzügyi lízingmegállapodásokra alkalmazandó adórendszer (spanyol adólízingrendszer) - A végrehajtás felfüggesztése iránti kérelem - Alaki követelmények megsértése - Elfogadhatatlanság”))
   2014/C 135/51
   Az eljárás nyelve: spanyol
   
      Felek
   
   
      Felperesek: az Aluminios Cortizo, SA (Padrón, Spanyolország); és a Cortizo Cartera, SL (Padrón) (képviselő: A. Beiras Cal ügyvéd)
   
      Alperes: az Európai Bizottság (képviselők: V. Di Bucci, M. Afonso, É. Gippini Fournier és P. Němečková meghatalmazottak)
   
      Az ügy tárgya
   
   Többek között a bizonyos pénzügyi lízingmegállapodásokra alkalmazandó adórendszerrel kapcsolatos, a SA.21233 C/2011 (korábbi NN/2011 és korábbi CP 137/2006) állami támogatásra vonatkozóan 2013. július 17-én hozott C (2013) 4426 végleges bizottsági határozat végrehajtásának felfüggesztése iránti kérelem.
   
      A végzés rendelkező része
   
   
               1)
            
            
               A Törvényszék elnöke az ideiglenes intézkedés iránti kérelmet elutasítja.
            
         
               2)
            
            
               A Törvényszék elnöke a költségekről jelenleg nem határoz.